Ribe Stifts Adresseaviser, 1837-03-21
Med Opdagelsen af Gierningsmanden til det f. A. begaaede gruelige Mord paa tvende Ægtefolk i Bjerre paa Holsteinbergs Gods i Sjælland, gik det saaledes En Mand ved Navn Niels Enevoldsen var indsat i Slagelse Arrest som mistænkt for et begaaet Tyveri hos en Tjenestekarl. J Arresten kom han til at sidde med en Person, som var dømt til Forbedringshuset paa 1 Aar, og før han indkom til denne havde en Kludekræmmer, som mistænkt for Mordene, været der, men som nu ved oplyst uskyldighed just var bleven løsladt. Da hænder det sig, at den til Forbedringshuset dømte Fange, strax efter at Niels E. var indsat til ham, drømmer: "at den løsladte Kludehandler dog var skyldig, uagtet han var sluppen." og at han fortæller denne Drøm til N. E. som derpaa svarer: "Nei jeg kan godt holde ham fri for at have slaaet Folkene ihiel, for jeg har gjort det!" og derpaa fortæller han ganske omstændelig hvorledes dermed tilgik, nemlig saaledes: Den 28de Aug. f. A. gik Niels Enevoldsen fra sit Hjem, medtagende en lille Øxe i en Pose, til Bierre, hvor de myrdede Folk, der vare bekiendte for at have Penge, boede, og hos hvem han begjærede at overnatte. Da de havde spiist tilaften sammen, gik Konen tilsengs. Jmidlertid havde N. E. stukket Øxen ind under sin Trøie, og da han noget efter satte sin Støvle over Dortrinet som om han vilde have den af for ogsaa at gaae tilsengs, og Manden satte Tøfler til ham, tog N. C. Øxen frem og slog ham i Bag hovedet dermed og siden i Panden, saa at han strax døde. Derpaa var Morderen gaaet hen til Sengen og havde ogsaa slaaet Konen for Panden, men kunde ikke faae Livet af hende førend han havde slaaet Brystet istykker paa hende. Han blindede derpaa Vinduerne med Dyner og Puder, og plyndrede nu de Dræbte, tog alle de Penge han kunde hitte, o. s. v. Da han kom hjem til Lands grev fortalte han sin Kone, at han havde slaget Folkene ihiel. Og da hans Kone, kort efter, fik ham overtalt til at gaae til Alters med sig, drak han først 3 halve Pægle Brændeviin, for at Præsten, som han sagde, ikke skulde gjøre ham blød om Hjertet. Hans Kone er nu ogsaa arresteret. Blandt de flere som have været arresteredsom mistænkte for bemeldte Mord, er ogsaa de Myrdedes Nabo, der i flere Maaneder har udholdt Arrest og man kan næsten sige piinligt Forbør, thi han maatte, plandt andet, være tilstede ved Opductionsforretningen, lægge Haand paa Ligene og beedige sin Uskyldighed; igeledes var han ført hen til de Myrdedes Begravelse. hvor han som en Misdæder maatte udholde Præstens imod ham rettede Tale og see sig af alle de Tilstedeværende udpeget som en forstykket Morder. Det var en Lykke for ham at Torturen er afskaffet, thi han var da utviolsomt bleven lagt paa Pinebænken, da der virkeligt var mange Omstændigheder som talte for, at han var Morderen, endskjøndt det nu er afgjort vist, at han ikke har havt Deel i Gierningen. Saaledes havde han omNatten da denne skeete, været ude i Marken og kommet hjem med blodige Hænder (han havde skjaaret sin Haand af et Ploviera), og kort iforveien havde han været i Klammeri med den myrdede Kone fordi hun sagde, at han havde stiaalet en 5 Rigsdalerseddel fra hende ved at faae en Seddel vexlet hos hende; o s. v.